Το έκζεμα χαρακτηρίζεται από φαγούρα, ξηρό, τραχύ, ξεφλουδισμένο, φλεγμονώδες και ερεθισμένο δέρμα. Τα συμπτώματα αυτά μπορεί να φουντώνουν, να υποχωρούν, και μετά να ξαναφουντώνουν. Μπορεί να παρουσιαστεί οπουδήποτε, αλλά συνήθως επηρεάζει τα χέρια, τις κλειδώσεις των  αγκώνων και των γονάτων ή το κεφάλι (ιδιαίτερα τα μάγουλα και το τριχωτό της κεφαλής). Δεν είναι μεταδοτικό. Το έκζεμα μπορεί να προκαλέσει έντονη φαγούρα. Το ξύσιμο επιπλέον ερεθίζει και φλεγμονώνει το δέρμα. Αυτό μπορεί να προκαλέσει λοιμώξεις, ιδιαίτερα σε σημεία που έχει ασυνέχεια λόγω εκδοράς, και πρέπει να αντιμετωπίζονται με αντιβιοτικά.